[{"text_idx": "#000000", "text": "La 29an de marto en Boao intervidig\u0302ante kun Kristalina Georgieva, g\u0302enerala direktoro de la Internacia Mona Fonduso (IMF), c\u0302ina c\u0302efministro Li Qiang diris, ke C\u0302inio havas fidon kaj kapablon atingi siajn jarajn disvolvajn celojn."}, {"text_idx": "#000001", "text": "Li Qiang diris, ke C\u0302inio havas solidan ekonomian fundamenton, vastajn perspektivojn por disvolvado kaj promesplenan estontecon. C\u0302inio plifortigos makropolitikan reguligon, koncentrig\u0302os pri liberigado de la potencialo de konsumado kaj investo, sens\u0302ancelig\u0302e vastigos pordmalfermon kaj senc\u0302ese preventos kaj kvietigos riskojn. Li emfazis, ke la internacia komunumo devas persisti en multflankismo kaj konservi la sekurecon, stabilecon kaj glatecon de la tutmondaj industrioj kaj provizoc\u0302enoj. C\u0302inio volas dau\u0306re profundigi kunlaboron kun IMF por antau\u0306enigi la disvolvig\u0302on de tutmonda regado en pli justa kaj racia direkto."}, {"text_idx": "#000002", "text": "Georgieva diris, ke la kontribuo de C\u0302inio al la monda ekonomia kresko c\u0302i-jare estas antau\u0306vidita super triono. IMF aprezas la persiston de C\u0302inio en multflankismo kaj g\u0302ian gravan kontribuon al preventado de s\u0302uldaj krizoj en evoluantaj landoj, kaj volas plu profundigi kunlaboron kun C\u0302inio."}]